
ELŐTERJESZTÉS


Sajószöged Községi Önkormányzat Képviselő-testületének 
2020. február 13-i ülésére
az Önkormányzat 2020. évi költségvetéséről szóló rendelet tervezethez



Tisztelt Képviselő-testület!

A Magyarország 2020. évi központi költségvetéséről szóló 2019. évi LXXI. törvény (továbbiakban: Kvtv.) alapján megterveztük Sajószöged Községi Önkormányzat és intézményei feladataihoz igénybe vehető központi forrásokat. A költségvetés-tervezet további bevételinek és kiadásainak tervezése során alkalmaztuk a központi jogszabályokban és a helyi önkormányzati rendeletekben meghatározott előírásokat.

Gazdálkodásunk pénzügyi kereteit továbbra is döntően a feladat finanszírozási rendszer és a saját bevételeink meghatározó eleme, a helyi adóbevételek nagysága határozzák meg. 

2020. évben az önkormányzatok finanszírozása alapjaiban nem tér el az előző években alkalmazott feladatellátáshoz igazodó, feladatalapú támogatási rendszertől, mely négy fő területre összpontosít: az általános működtetés, köznevelési (óvodához kapcsolódó), a szociális és gyermekjóléti, valamint a kulturális feladatok támogatása. 

Az önkormányzati feladatok ellátásához a központi költségvetés 2020. évben is általános működési támogatásként járul hozzá, melynek keretében az önkormányzati hivatal fenntartásához és a településüzemeltetés költségeihez jár támogatás.

A köznevelési ágazatban az önkormányzat fő feladata az óvodai ellátás. A jogszabályi előírásokhoz alkalmazkodva a költségvetés figyelembe veszi a köznevelési törvény óvodai nevelésszervezési paramétereit (csoport átlaglétszám, foglalkozási időkeret, gyerekekkel töltendő kötött idő stb.), valamint a kereseteket meghatározó törvények kötelezően elismerendő elemeit. Emellett 2020. évben is kötött felhasználású támogatás illeti meg az óvodát fenntartó önkormányzatokat az óvodai nevelést biztosító eszközök és felszerelések beszerzéséhez, a feladatellátásra szolgáló épület folyamatos működtetéséhez. 

Továbbra is önkormányzati feladat a gyermekétkeztetés, amelyhez kötött felhasználású támogatást kapnak a gyermekétkeztetés egyes kiadásaihoz a települési önkormányzatok. 
Fontosnak tartjuk a szociálisan hátrányos helyzetűek támogatását szociális segítését, a helyi támogatási formák megőrzését és az erre fordítható kiadások szintjének megtartását. 
A települési önkormányzatok kulturális feladatainak támogatása – ezen belül a nyilvános könyvtári ellátáshoz és közművelődési feladatok ellátásához – a központi költségvetés a 2020. évben is önálló előirányzaton biztosít támogatást. 

Az önkormányzatokat megillető egyes költségvetési támogatásokat csökkenti az ún. „beszámítás”, a 2018. évi iparűzési adóalap és a település egy lakosra jutó adóerő képessége alapján. Az egy lakosra jutó adóerő képességünk 35.473 Ft-ra nőtt, ezzel a beszámítás mértéke is emelkedett.

 A helyi adókból származó bevétel változatlanul az önkormányzatok saját bevétele marad, és helyben járul hozzá a feladatokhoz. 
A gépjárműadó megosztás szabályaiban sem lesz változás, a belföldi gépjárművek után a települési önkormányzat által beszedett adó 40 % marad helyben és továbbra is 60 % kerül központosításra. 

A helyi önkormányzatok számára kötelező feladatot továbbra is törvény írhat elő, az önkormányzatok eltérő adottságait - gazdasági teljesítőképesség, lakosságszám, a közigazgatási terület mérete - is figyelembe véve.

Az Mötv. szerint a helyi közügyek, illetve a helyben biztosítható közfeladatok:
· településfejlesztés, településrendezés;
· településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása);
· a közterületek, valamint az önkormányzat tulajdonában álló közintézmény elnevezése;
· egészségügyi alapellátás, az egészséges életmód segítését célzó szolgáltatások;
· környezet-egészségügy (köztisztaság, települési környezet tisztaságának biztosítása, rovar- és rágcsálóirtás);
· óvodai ellátás;
· kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;
· gyermekjóléti szolgáltatások és ellátások;
· szociális szolgáltatások és ellátások, amelyek keretében települési támogatás állapítható meg;
· lakás- és helyiséggazdálkodás;
· a területén hajléktalanná vált személyek ellátásának és rehabilitációjának, valamint a hajléktalanná válás megelőzésének biztosítása;
· helyi környezet- és természetvédelem, vízgazdálkodás, vízkárelhárítás;
· honvédelem, polgári védelem, katasztrófavédelem, helyi közfoglalkoztatás;
· helyi adóval, gazdaságszervezéssel és a turizmussal kapcsolatos feladatok;
· a kistermelők, őstermelők számára - jogszabályban meghatározott termékeik - értékesítési lehetőségeinek biztosítása, ideértve a hétvégi árusítás lehetőségét is;
· sport, ifjúsági ügyek;
· nemzetiségi ügyek;
· közreműködés a település közbiztonságának biztosításában;
· helyi közösségi közlekedés biztosítása;
· hulladékgazdálkodás;
· távhőszolgáltatás;
· víziközmű-szolgáltatás, amennyiben a víziközmű-szolgáltatásról szóló törvény rendelkezései szerint a helyi önkormányzat ellátásért felelősnek minősül.

Az Önkormányzat gazdálkodása és feladatainak rangsorolása szempontjából 2020-ban is nagyon fontos az intézményrendszer és a községüzemeltetés színvonalas működőképességének biztosítása és az elért színvonal ésszerű takarékossági szempontok figyelembevételével történő megőrzése. 


A 2020. évre – az előző évekhez hasonlóan - megfogalmazott költségvetési alapelvek a következők:

1. Takarékos, átlátható és biztonságos működtetés.
2. A kötelezően ellátandó feladatok biztosítása.
3. A szociálisan rászorultak támogatása.
4. Az elindított beruházások megvalósítása, a forrás biztosítása.
5. Tudatos községüzemeltetés és fejlesztés.
6. Az önkormányzat tulajdonában lévő gazdasági társaság részvétele az önkormányzati feladatok ellátásában.
7. Pályázatok figyelése, kapcsolódás az aktuális pályázatokhoz, a pályázatok önrészének megteremtése. 


Az Önkormányzat fejlesztési céljainak, feladatainak meghatározását, az erre irányuló döntések meghozatalát alapvetően a fejlesztési források nagysága és rendelkezésre állása határozza meg. 

Minden intézménynél, illetve gazdálkodó szervezetnél törekedni kell a takarékos gazdálkodásra.

A rendelet-tervezet általános indokolása:
A Képviselő-testület az Mötv. 143.§ (4) bekezdés b) és h) pontjaiban, valamint az Áht. 23. § (1) bekezdésében kapott felhatalmazás alapján, az Alaptörvény 32. cikk (1) bekezdés a) és f) pontjaiban meghatározott feladatkörében eljárva alkotja meg a 2020. évi költségvetés rendeletét.

A 2020. évi költségvetés biztosítja az Mötv.-ben meghatározott feladatok színvonalas ellátását, a biztonságos működést maradéktalanul lehetővé teszi és jó alapot teremt a 2021. évi gazdálkodáshoz. Az Önkormányzat intézményei és gazdasági társasága együttműködve, fegyelmezett gazdálkodással biztosítják a község működésének fenntarthatóságát, finanszírozhatóságát az önkormányzati feladatok ellátását valamint a szociálisan rászorulók támogatását.

A rendelet-tervezet részletes indokolása:
A költségvetési előirányzatok tervezésekor a kötelező önkormányzati feladatok prioritását biztosítani kell. Önként vállalt feladat a költségvetésben akkor tervezhető, ha annak pénzügyi fedezete az önkormányzat saját bevételéből megteremthető. Az önként vállalt feladat kiadásainak finanszírozása a kötelező önkormányzati feladat ellátását nem veszélyeztetheti. 

Az Önkormányzatnál, a Polgármesteri Hivatalnál és az ÁMK-nál 2020. évben lényegesebb személyi változást nem tervezünk. A feladatok ellátásához szükséges megfelelő számú, összetételű és képzettségű létszám minden intézményben biztosított a munkakörökben. 

A 2020. évi bevételek összes tervezett előirányzata 656 791 471 Ft, melyből a költségvetési bevételek előirányzata 516 342 866 Ft-ot, a finanszírozási műveletek bevételeinek tervezett előirányzata 140 448 605 Ft-ot tesz ki.


									                   adatok Forintban
	Ssz
	Megnevezés
	Önkormányzat
	PH
	ÁMK
	Összesen

	1
	Önkormányzatok működési támogatásai
	98 604 818    
	 
	 
	98 604 818

	2
	Egyéb működési célú támogatások ÁH-n belülről
	         11 262 720     
	 
	 
	11 262 720

	3
	Közhatalmi bevételek
	       221 350 000    
	50 000
	 
	221 400 000

	4
	Működési bevételek
	        39 976 090    
	             
	14 040 378    
	54 016 468 

	5
	Felhalmozási bevételek
	       131 058 860    
	 
	 
	131 058 860

	6
	Finanszírozási bevételek
	       138 673 091    
	454 814    
	          1 320 700    
	140 448 605

	8
	Bevételek összesen
	       640 925 579    
	         504 814    
	15 361 078    
	        656 791 471    


1. számú táblázat









A 2020 évi kiadások összes tervezett előirányzata 656 791 471 Ft, melyből a  költségvetési kiadások 656 791 471 Ft-ot tesznek ki.

adatok Forintban

   2. számú táblázat

Az Önkormányzat, a Polgármesteri Hivatal és az Általános Művelődési Központ bevételeinek és kiadásainak részletezését a Költségvetés-tervezet megalapozó számítása intézményenkénti bontásban tartalmazza, melyet a következőkkel egészítek ki:



BEVÉTELEK:

1. Az állami támogatásoknál a települési önkormányzatot a Kvtv. 2. melléklete alapján a következő jogcímeken illeti meg támogatás: 

· I.1.a) Önkormányzati hivatal működésének támogatása-elismert hivatali létszám alapján, 
· II. A települési önkormányzatok köznevelési feladatainak támogatása
· III.3. Egyes szociális és gyermekjóléti feladatok támogatása
· III.5. Gyermekétkeztetés támogatása
· IV.1.d) Települési önkormányzatok nyilvános könyvtári és a közművelődési feladatainak támogatása

2. Egyéb működési célú támogatások bevételei államháztartáson belülről sor tartalmazza a védőnői szolgálat finanszírozására kapott összeget és a közfoglalkoztatottak után járó munkabér támogatást valamint a GINOP pályázat keretében foglalkoztatott két fő támogatását.

3. A Gépjárműadó tervezésénél az előző évi teljesítési adatokat és az idei kivési adatokat vettük figyelembe.

4. A helyi adó bevételeknél szintén az előző évek teljesítési adatait és az idei kivetési adatokat vettük figyelembe. A helyi iparűzési adónál csak a márciusi kivetési adatok állnak rendelkezésre a májusi, szeptemberi és decemberi adatokat becsléssel állapítottuk meg. Tervezésnél az óvatosság elvét helyeztük előtérbe.

5. Saját bevételeknél a térítési díjak a gyermekek védelméről és a gyámügyi igazgatásról szóló 1997. évi XXXI. törvény 147.§ (1) bekezdése alapján lettek meghatározva. A lakbérbevételek és a közterület használati díjak az előző évek alapján lettek tervezve.

6. Felhalmozási célú átvett pénzeszközök sora a lakáshoz jutás támogatására kifizetett visszatérítendő támogatások 2020 évi megtérülését tartalmazza.

7. Finanszírozási bevételek forrását az előző évi maradvány igénybevétele és a forgatási célú értékpapírok beváltása 140 448 605Ft összeggel biztosítja. Az előző évi maradvány bankszámlán rendelkezésre álló összeg, amely a pályázati előlegekből még fel nem használt összeg és a költségvetési és intézményi bankszámlák egyenlege.
A forgatási célú értékpapírjaink 2019. évi záró állománya 70 529 480 Ft.


A 2019. évi költségvetési kiadások összes tervezett előirányzata 656 791 471 Ft, melyből a Polgármesteri Hivatal kiadásai 83 929 325 Ft-ot, az Általános Művelődési Központ kiadásai 144 024 464 Ft-ot tesznek ki. Az intézményi kiadások finanszírozásához 212 087 897 Ft-ot terveztünk.



KIADÁSOK:
1. Személyi juttatások kiadásai
A javasolt létszámkeret az 
· Önkormányzatnál 19 fő (melyből közfoglalkoztatott 2 fő)
· a Polgármesteri Hivatalnál 8 fő
· az Általános Művelődési Központnál 17 fő.

A tervezés során a személyi juttatások megállapításakor a kötelező átsorolások, a garantált bér és a minimálbér változása miatti emelések végre lettek hajtva, a béren kívüli juttatásokon belül a cafetéria juttatás összegébe változatlan.

2. Dologi kiadások
2020. évben a dologi kiadások tervezésénél a 2019. évi tényadatokat vettük figyelembe a várható változásokkal korrigálva.
Az alapvető dologi kiadásokat meghaladó igények az Intézményeknél tételesen feltüntetésre kerültek. 
[bookmark: _GoBack]
3. Rendszeres szociális kiadások és eseti pénzbeli ellátások
A szociális területre jellemző kihívásokkal 2020. évben is számolni kell. A helyi ellátások fenntartása továbbra is szükséges és indokolt a legrászorultabb és a krízishelyzetbe kerülő személyek részére, a szünidei gyermekétkeztetés továbbra is kötelező feladat maradt.

4. Közfoglalkoztatás
A foglalkoztatás elősegítése érdekében a továbbiakban is folytatjuk ezt a programot, kihasználjuk az ezzel kapcsolatos lehetőségeket a foglalkoztatás elősegítésére. A közfoglalkoztatásba bevonható munkavállalók köre folyamatosan csökken, 2020-ban mindössze 2 fő átlaglétszámmal terveztünk az előző év tapasztalata alapján. Egyre nehezebb ebben a foglalkoztatási formában munkaerőt találni.

5. Községüzemeltetési Kft. támogatása
A településüzemeltetési feladatokat az Önkormányzat tulajdonában lévő Községüzemeltetési Kft. végzi, melynek eredményeként a község közterületei továbbra is rendezett képet kell hogy mutassanak. Ezen kívül az esetlegesen elnyert pályázatok megvalósításában továbbra is közreműködik a Kft fő- vagy alvállalkozóként. 
A Községüzemeltetési Kft dolgozóira a közfoglalkoztatott létszám csökkenésével egyre több feladat hárul, ezért ott indokolt a munkavállalói létszám növelése legalább egy fővel, mely a Kft. üzleti tervében tervezésre került.

6. Alapítványok, civil szervezetek támogatása
A civil szervezeteket, a hagyományteremtő programok megvalósítását továbbra is támogatjuk.



7.  Felhalmozási kiadások
Az elmúlt évben megkezdett beruházásokat, valamint legszükségesebb megvalósítani kívánt beruházásokat a költségvetésben beterveztük.

8. Tartalék 
Az előző évek tapasztalatai alapján szükségesnek tartom 2 000 000 Ft általános tartalék tervezését az előre nem tervezhető kiadásokra és bevételkiesések ellentételezésére, illetve olyan feladatok ellátására, melyek a költségvetés tervezésekor még nem láthatóak. Indokolt a Sajószögedi Zöld Sziget Bölcsőde indításának, alapításának költségeire 8 000 000 Ft céltartalék képzése.

A költségvetés előzetes hatásvizsgálatának a megállapításai a következők:

1. Társadalmi hatások
A rendeletben foglaltak végrehajtása során elsőbbséget élvez az Önkormányzat működőképességének biztosítása, a kötelező feladatok ellátása. A költségvetés biztosítja az önkormányzati intézmények eddigi jó színvonalon történő működését, ami hozzájárul a lakosság komfortérzetének növeléséhez.


2. Gazdasági, költségvetési hatások
Az Önkormányzat feladata, hogy a lakosságot megfelelő színvonalú közszolgáltatásokkal lássa el. A tervezett előirányzatok lehetővé teszik az ellátásra létrehozott intézmények működését, a községüzemeltetés fenntartását, további fejlesztési lehetőségeket. Az Önkormányzat működésének alapjait a központi költségvetésből származó források adják, de befolyásolja az Önkormányzat likviditását a helyi adóbevételek mértéke, beszedésük hatékonysága, ami szoros összefüggésben van a településen élő emberek jövedelmi helyzetével, életszínvonalával.

3. Környezeti, egészségügyi hatások
Az Önkormányzat ilyen célú kötelező feladatainak ellátásához tervezett költségvetési előirányzat felhasználásán keresztül érvényesülnek.

4. Adminisztratív terheket befolyásoló hatások
A rendeletben foglaltak végrehajtása adminisztratív többlet terhet nem jelent.


5. A rendelet megalkotásának szükségessége, a jogalkotás elmaradásának várható következményei
Az Áht. előírásai alapján kötelező megalkotni, a mulasztás következménye: Mötv. 137. §

6. A jogszabály alkalmazásához szükséges személyi, szervezeti, tárgyi és pénzügyi feltételek
A rendelet végrehajtásához szükséges személyi állomány a rendelet-tervezetben foglaltak szerinti létszámban rendelkezésre áll.

Fentiek alapján kérem a Képviselő-testületet, hogy a javaslatot megtárgyalni és elfogadni szíveskedjen.



Sajószöged, 2020. február 09.
							



								dr. Gulyás Mihály 
								polgármester

image1.emf
Ssz Megnevezés Önkormányzat PH ÁMK Összesen

1Személyi juttatások 41 127 723         50 683 984     70 533 234       162 344 941    

2Munkaadókat terhelő járulékok 7 742 822           9 363 442       13 513 956       30 620 220      

3Dologi kiadások 115 273 729       18 592 800     57 007 125       190 873 654    

4Ellátottak juttatásai  13 040 000         13 040 000      

5Egyéb működési kiadások 54 243 640         54 243 640      

6Tartalékok 10 000 000         10 000 000      

7Működési költségvetés kiadásai 241 427 914      78 640 226    141 054 315    461 122 455   

8Beruházások 166 038 302       5 289 099       2 970 149         174 297 550    

9Felújítások 17 390 675         17 390 675      

10Egyéb felhalmozási kiadások 3 980 791           3 980 791        

11Felhalmozási költségvetés kiadási 187 409 768      5 289 099      2 970 149        195 669 016   

12Költségvetési kiadások összesen 428 837 682       83 929 325     144 024 464     656 791 471    


